**POVELJA O PLANETI ZEMLJI**

**I – održivi razvoj**

Održivi razvoj karakteriše solidarnost: među generacijama i među nacijama.

On podrazumeva uravnoteženje potreba ove generacije, sa budućim potrebama naše dece, naših unuka i praunuka i njihove dece, kao i uravnoteženje potreba na lokalnom i regionalnom nivou, sa potrebama kontinenta i planete.

"Održivi razvoj je razvoj koji zadovoljava potrebe sadašnjice, a istovremeno ne ugrožava mogućnost budućih genaracija da zadovolje svoje potrebe."

Održivi razvoj ima tri oslonca:

1. ekonomiju uz kreiranje standarda

2. socijalnu pravdu kroz eliminaciju siromaštva i poboljšanje kvaliteta života

3. životnu sredinu koja obezbeđuje da prirodni resursi budu sačuvani i za naredne generacije

4. (politički) donosioci odluka.

**II - načela**

Održivi razvoj se zasniva na šest načela:

KVALITET ŽIVOTNE SREDINE: Fizička izdržljivost životne sredine postavlja granice mnogim ljudskim delatnostima i ukazuje da se potrošnja prirodnih bogatstava mora smanjiti. Moramo živeti unutar tih ograničenja kako bismo svom potomstvu mogli ostaviti ovu planetu ustanju u kome će i dalje moći podržavati zdrav ljudski život.

BUDUĆNOST: Imamo moralnu obavezu da budućim generacijama ne ugrozimo mogućnost da namiruju svoje potrebe.

KVALITET ŽIVOTA: Ljudska delatnost, uz materijalne, ima i društvene, kulturne, moralne i duhovne dimenzije

PRAVIČNOST: Bogatstvo, korist i odgovornost trebalo bi da se pravično raspodele kako među državama, tako i među različitim društvenom grupama unutar društva, uz poseban naglasak na potrebe i prava siromašnih i ljudi koji sa iz bilo kog razloga nalaze u neravnopravnijem položaju.

PREDOSTROŽNOST: Ukoliko nismo sigurni kakav će uticaj neki postupak ili razvoj događajaimati na životnu sredinu, trebalo bi primeniti načelo predostrožnosti i radije "pogrešiti" na stranu sigurnosti.

SVEOBUHVATNOST: Rešavanje složenog problema održivosti zahteva da u proces rešavanja

budu uključeni svi faktori koji utiču na problem.

**III - ciljevi**

Ciljevi razvoja čine 8 ciljeva koje su svih 191 zemalja članica Ujedinjenih nacija dogovorile da pokušaju da ostvare do 2015 godine. Milenijumska deklaracija Ujedinjenih nacija, potpisana septembra 2000, obavezuje potpisnice na sledeće ciljeve:

[1. Iskorenjivanje ekstremnog siromaštva i gladi](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

Smanjenje na pola broja ljudi koji žive sa manje od jednog dolara dnevno.

Smanjenje na pola broja ljudi koji pate od gladi.

Povećanje količine hrane za one koji pate od gladi

[2. Postizanje univerzalnog osnovnog obrazovanja](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

Da se osigura da sva deca imaju bar osnovno obrazovanje. Da se osigura da sva deca ostanu u školi i steknu kvalitetno obrazovanje.

[3. Promovisanje jednakosti polova](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

[4. Smanjenje smrtnosti kod dece](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

[5. Poboljšanje zdravlja majki](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

[6. Borba protiv HIV/SIDA-e, malarije, i drugih oboljenja](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

[7. Obezebeđenje ekološke održivosti](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

Integrisanje principa održivog razvoja u politike i programe država;

Smanjenje gubitka prirodnih resursa.

Smanjenje na pola broja ljudi bez stalbog pristupa pijaćoj vodi.

Postizanje značajnog poboljšanja uslova života za otprilike 100 miliona beskućnika, do 2020.

[8. Stvaranje globalnog partnerstva za razvoj](http://sr.wikipedia.org/sr-el/%D0%9C%D0%B8%D0%BB%D0%B5%D0%BD%D0%B8%D1%98%D1%83%D0%BC%D1%81%D0%BA%D0%B8_%D1%86%D0%B8%D1%99%D0%B5%D0%B2%D0%B8_%D1%80%D0%B0%D0%B7%D0%B2%D0%BE%D1%98%D0%B0)

**IV - faktori**

Najopštija i najšira moguca definicija ekologije jeste: nauka koja izucava uzajamne odnose izmedu organizama i njihove životne sredine

Ekološki faktori: Svi ekološki faktori mogu se podeliti na:

* biotičke i
* abiotičke.

BIOTIČKI FAKTORI su organski faktori žive prirode koji obuhvataju:

* Uticaj biljaka na biljke
* Uticaj životinja na biljke
* Uticaj životinja na životinje.
* Medusobni uticaj mikroorganizama i njihov uticaj na biljke I životinje
* Čovek kao poseban bioticki faktor, i njegov uticaj na prirodu

ABIOTIČKI FAKTORI su faktori neorganskog porekla, dakle, poticu od nežive materije, a obuhvataju:

* klimatske faktore (voda, vazduh, vlažnost, svetlost, vetar, temperatura)
* geofizicke faktore (gravitacija,magnetizam, talasna kretanja)
* edafske faktore (fizicko-hemijske i biološke karakteristike maticnog zemljišta)
* orografske faktore (odlike reljefa)

Ravnoteža faktora sredine i uzroci poremecaja

• izmedu biotickih i abiotickih faktora životne sredine u prirodi treba da postoji ravnoteža

• faktori prirodne ravnoteže su:

* kružni procesi u vodi
* kružni tok kiseonika
* kruženje ugljenika
* uloga biljaka
* uloga biljoždera
* uloga mesoždera i svaštoždera
* uloga mikroorganizama

**V - principi**

POŠTOVANjE I BRIGA ZA ZAJEDNICU ŽIVOTA

* Poštovanje Zemlje i života u svoj njegovoj raznolikosti
* Briga za zajednicu života koja je ispunjena razumevanjem, saosećanjem i ljubavlju
* Poštovanje Zemlje i života u svoj njegovoj raznolikosti
* Čuvanje zemaljskog bogatstva i lepote za sadašnje i buduće generacije

EKOLOŠKI INTEGRITET

* Zaštitimo i obnovimo integritet ekoloških sistema Zemlje, uz poseban osvrt na biološku raznovrsnost i prirodne procese koji podržavaju život
* Sprečimo nanošenje štete okolini, što bi ujedno bio i najbolji način očuvanja prirodne sredine, a slučajevima ograničenog znanja i svesti neophodno je da primenimo mere predostrožnosti
* Usvojimo one načine proizvodnje, potrošnje i reprodukcije koji štite regenerativne kapacitete planete Zemlje, ljudska prava i dobrobit zajednice
* Unapredimo studije koje se bave ekološkom održivošću i promovišimo slobodnu razmenu i široku primenu stečenih znanja

DRUŠTVENA I EKONOMSKA PRAVDA

* Iskorenjivanje siromaštva kao etički, društveni i ekološki imperativ
* Osigurajmo da ekonomske aktivnosti i institucije na svim nivoima promovišu ljudski razvoj na pravedan i održiv način
* Utvrdimo jednakost polova kao preduslov održivog razvoja i omogućimo univerzalni pristup obrazovanju , zdravstvenoj zaštiti i ekonomskim mogućnostima
* Podržimo pravo svih, bez diskriminacije, na prirodno i društveno okruženje koje podržava ljudsko dostojanstvo, telesno i duhovno zdravlje, sa posebnim osvrtom na prava urođenika i manjina

DEMOKRATIJA, NENASILjE I MIR

* Ojačajmo demokratske institucije na svim nivoima, obezbedimo transparentnost iodgovornost vlasti, opšte učešće u odlučivanju i pravednost
* Integrišimo i u formalno obrazovanje i u životno iskustvo, znanja,vrednosti i potrebne veštine za održivi način života
* Poštujmo i uvažavajmo sva živa bića
* Promovišimo kulturu tolerancije, nenasilja i mira

**VI – povelja planete Zemlje**

Povelja je nastala 1997. godine i zvanično usvojena u Palati mira u Hagu 29. juna 2000. godine

UVOD -Nalazimo se u kritičnom trenutku za istoriju zemlje, u trenutku kada čovečanstvo mora da odluči kakvu će budućnost za sebe odabrati. Kako svet postaje sve više međuzavisan i nestabilan, tako budućnost pred nama u isto vreme predstavlja i ogromnu opasnost i ogromnu nadu. Da bismo krenuli napred moramo shvatiti da se u središtu veličanstvene raznolikosti kultura i oblika života zapravo nalazi jedna porodica i jedna zajednica koja deli zajedničku sudbinu. Iz tog razloga mi se moramo ujediniti kako bismo došli do održivog globalnog društva koje se zasniva na poštovanju prirode, univerzalnim ljudskim pravima, ekonomskoj pravičnosti i kulturi mira. Da bi se postigao ovaj cilj, neophodno je da mi narodi planete Zemlje objavimo svoju odgovornost prema budućim generacijama i boljem životu na Zemlji.

PLANETA ZEMLjA - NAŠ DOM - Naš dom, planeta Zemlja je živo biće koje karakteriše jedinstvena zajednica života. Sile prirode čine život na Zemlji velikom i neizvesnom avanturom, ali u isto vreme Zemlja pruža i sve neophodne uslove za razvoj života. Dobrobit životne zajednice i čovečanstva zavise od očuvanja zdrave biosfere i svih njenih ekološkoh sistema, bogate raznolikosti biljnog i životinjskog sveta, plodnog zemljišta, čiste vode i vazduha, a to je zajednička briga svih naroda. A očuvanje vitalnosti, raznolikosti i lepote Zemlje je sveti cilj.

GLOBALNA SITUACIJA - Dominantni modeli proizvodnje i potrošnje izazivaju pustošenje životne sredine, siromašenje prirodnih bogatstava i masovno izumiranje vrsta. Dolazi do narušivanja zajednica. Koristi koji su rezultat razvoja se ne dele jednako tako da jaz između bogatih i siromašnih postaje sve veći. Nagli rast populacije opterećuje ekološke i društvene sisteme. Temelji globalne sigurnosti su ugroženi. Ovakav trend je opasan ali ne i neizbežan.

IZAZOVI PRED NAMA - Izbor je na nama: da li ćemo formirati globalno partnerstvo čiji će cilj biti briga o Zemlji i drugim ljudima ili ćemo prouzrokovati uništenje nas samih i života na Zemlji. Neophodno je da dođe do suštinskih promena u našem sistemu vrednosti, institucijama i načinu života. Moramo da shvatimo da kada se ispune osnovne ljudske potrebe razvoj čoveka prvenstveno leži u razvijanju ljudskih kvaliteta, a ne u širenju bogatastva. Mi posedujemo znanje i tehnologiju da pružimo dovoljno svima i da smanjimo naš uticaj na okolinu. Pojava globalnog civilnog društva stvara nove mogućnosti za izgrađivanje demokratskog i humanog sveta.

UNIVERZALNA ODGOVORNOST - Da bismo ispunili naša težnje, moramo da prihvatimo osećanje univerzalne odgovornosti i da se identifikujemo sa čitavom zajednicom na Zemlji kao i sa našim lokalnim vlastima. Svako od nas deli odgovornost za sadašnju i buduću dobrobit čovečanstva i čitavog života na Zemlji. Neophodno je da što pre uspostavimo zajedničku viziju osnovnog sistema vrednosti kako bi se stvorila etičkaosnova za svetsku zajednicu u nastajanju. Zbog toga, mi zajedno i sa nadom prihvatamo sledeće međuzavisne principe za održivi način života koji bi trebalo da postanu zajednički standard na osnovu koga bi u budućnosti bilo određeno ponašanje individua, organizacija, firmi, vlada i međunarodnih institucija.

PRAVCI KOJE TREBA SLEDITI - Da bi ispunili ovo obećanje, moramo se maksimalno posvetiti prihvatanju i promovisanju vrednosti i ciljeva ove Povelje.

To zahteva promenu načina razmišljanja i delovanja, novi osećaj globalne međuzavisnosti i univerzalne odgovornosti. Mi moramo da uz pomoć mašte razvijemo i primenimo viziju održivog načina života na lokalnom, nacionalnom, regionalnom i globalnom nivou. Naše kulturne razlike predstavljaju dragoceno nasleđe i različite kulture će pronaći sopstvene načine da realizuju ovu viziju. Svaka jedinka, porodica, organizacija i zajednica mora da odigra ulogu od vitalnog značaja. Umetnost, nauka, religije, obrazovne institucije, mediji, biznis, nevladine organizacije i vlade se pozivaju da daju kreativni doprinos. Partnerstvo između vlasti, civilnog društva i biznisa je najvećeg značaja za uspešnu vlast. Da bi izgradili održivu globalnu zajednicu svi narodi moraju da potvrde svoju posvećenost Ujedinjenim Nacijama, da ispune svoje obaveze prema postojećim međunarodnim dogovorima i da podrže principe Povelje planete Zemlje, uz pomoć međunarodnog pravno obavezujućeg instrumenta o životnoj sredini i razvoju.